নিজের মাকেই বেদম মারধর। চুলের মুঠি ধরে হিড়হিড় করে টেনে নিয়ে যাওয়া। কেউ প্রতিবাদ করতে এলে তাঁর সঙ্গে চরম দুর্ব্যবহার, এমনকী হুমকিও।

এই বিষয়ে অন্যান্য খবর

মায়ের মৃত্যুর পর তিনবছর ধরে পেনশন তুলে প্রশ্নের মুখে ছেলে


ঝাড়গ্রাম শক্তিনগরের ‘সুপুত্র’ গণেশ পাত্র গত বেশ কয়েক বছর ধরেই বার বার এমন কাণ্ড করে আসছে। অন্তত স্থানীয়দের অভিযোগ ছিল তেমনই। এবার হাতে-নাতে প্রমাণ উঠে এল সোশ্যাল মিডিয়ায়। নিজের মাকে নির্যাতন করার সেই ভিডিও ভাইরাল হতেই প্রতিবাদের ঝড় উঠেছে ঝাড়গ্রাম জুড়ে।
দেখুন সেই অমানবিক ভিডিও
 
 

পুলিশ সূত্রে জানা গিয়েছে, গণেশ তাঁর স্ত্রী, দুই ছেলে-মেয়ে এবং বছর পঁয়ষট্টির বৃদ্ধা মাকে নিয়ে থাকে। গণেশ তেমন কোনও কাজ করে না। তাঁর স্ত্রী রান্নার কাজ করে ও মা ক্যাটারিংয়ে জোগাড়ের কাজ করে সংসার চালান। স্থানীয়দের অভিযোগ, গণেশ প্রায় দিনই স্ত্রীকে সঙ্গে নিয়ে তাঁর মাকে নানা অছিলায় মারধর করে। পাড়ার কেউ প্রতিবাদ করলে উলটে তাঁদের পুলিশের ভয় দেখানো হয়, মামলায় জড়ানোর হুমকি দেওয়া হয়।
এবার মদ্যপ অবস্থায় মায়ের চুলের মুঠি ধরে টনে-হিঁচড়ে নিয়ে যাওয়ার ভিডিওটি ছড়িয়ে পড়তেই অবস্থা বেগতিক বুঝে যায় গণেশ। পুলিশ তৎপর হওয়ার আগেই পরিবার নিয়ে চম্পট দেয় গুণধর ছেলে। অমানবিক এই ঘটনার তদন্ত শুরু হয়েছে। স্থানীয়দের সঙ্গে কথা বলে গণেশকে খুঁজে বের করার চেষ্টায় পুলিশ।